CELEX: 32019R0706
Language: lv
Date: 2019-05-07 00:00:00
Title: Komisijas Īstenošanas regula (ES) 2019/706 (2019. gada 7. maijs), ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū atjauno darbīgās vielas karvona apstiprinājumu un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ.)

8.5.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 120/11
               
            
         KOMISIJAS ĪSTENOŠANAS REGULA (ES) 2019/706
         (2019. gada 7. maijs),
         ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū atjauno darbīgās vielas karvona apstiprinājumu un groza Komisijas Īstenošanas regulas (ES) Nr. 540/2011 pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 20. panta 1. punktu,
         tā kā:
         
                     (1)
                  
                  
                     Komisijas Direktīva 2008/44/EK (2) karvonu kā darbīgo vielu iekļāva Padomes Direktīvas 91/414/EEK (3) I pielikumā.
                  
               
                     (2)
                  
                  
                     Darbīgās vielas, kas iekļautas Direktīvas 91/414/EEK I pielikumā, tiek uzskatītas par apstiprinātām saskaņā ar Regulu (EK) Nr. 1107/2009 un ir ietvertas Komisijas Īstenošanas regulas (ES) Nr. 540/2011 (4) pielikuma A daļas sarakstā.
                  
               
                     (3)
                  
                  
                     Īstenošanas regulas (ES) Nr. 540/2011 pielikuma A daļā noteiktais darbīgās vielas karvona apstiprinājums zaudē spēku 2019. gada 31. jūlijā.
                  
               
                     (4)
                  
                  
                     Komisijas Īstenošanas regulas (ES) Nr. 844/2012 (5) 1. panta norādītajā laikposmā saskaņā ar minētā panta noteikumiem tika iesniegts pieteikums par darbīgās vielas karvona apstiprinājuma atjaunošanu.
                  
               
                     (5)
                  
                  
                     Pieteikuma iesniedzējs iesniedza papildu dokumentāciju, kas pieprasīta saskaņā ar Īstenošanas regulas (ES) Nr. 844/2012 6. pantu. Ziņotāja dalībvalsts konstatēja, ka pieteikums ir pilnīgs.
                  
               
                     (6)
                  
                  
                     Ziņotāja dalībvalsts, apspriežoties ar otru ziņotāju dalībvalsti, sagatavoja atjaunošanas novērtējuma ziņojumu, ko 2017. gada 31. maijā iesniedza Eiropas Pārtikas nekaitīguma iestādei (“Iestāde”) un Komisijai.
                  
               
                     (7)
                  
                  
                     Iestāde atjaunošanas novērtējuma ziņojumu nosūtīja pieteikuma iesniedzējam un dalībvalstīm komentāru sniegšanai un saņemtos komentārus nosūtīja Komisijai. Turklāt Iestāde papildu kopsavilkuma dokumentāciju darīja publiski pieejamu.
                  
               
                     (8)
                  
                  
                     2018. gada 12. jūlijā Iestāde nosūtīja Komisijai savu secinājumu (6) par to, vai ir sagaidāms, ka karvons atbildīs apstiprināšanas kritērijiem, kas noteikti Regulas (EK) Nr. 1107/2009 4. pantā. 2019. gada 24. janvārī Komisija iesniedza Augu, dzīvnieku, pārtikas aprites un dzīvnieku barības pastāvīgajai komitejai sākotnējo ziņojuma projektu par karvona apstiprinājuma atjaunošanu.
                  
               
                     (9)
                  
                  
                     Pieteikuma iesniedzējam tika dota iespēja iesniegt komentārus par atjaunošanas ziņojuma projektu.
                  
               
                     (10)
                  
                  
                     Attiecībā uz jaunajiem kritērijiem endokrīni disruptīvu īpašību noteikšanai, kas ieviesti ar Komisijas Regulu (ES) 2018/605 (7), Iestādes secinājums liecina — ir ļoti maz ticams, ka karvons ir estrogēniskas, androgēniskas, tiroidogēniskas un steroidogēniskas modalitātes endokrīnais disruptors. Turklāt pieejamie dati un Iestādes veiktais zinātniskais riska novērtējums liecina — ir maz ticams, ka karvonam ir endokrīni disruptīva ietekme. Tāpēc Komisija uzskata, ka karvons nav uzskatāms par vielu, kam piemīt endokrīni disruptīvas īpašības.
                  
               
                     (11)
                  
                  
                     Par vismaz viena darbīgo vielu karvonu saturoša augu aizsardzības līdzekļa vienu vai vairākiem reprezentatīvajiem lietojumiem ir konstatēts, ka Regulas (EK) Nr. 1107/2009 4. pantā noteiktie apstiprināšanas kritēriji ir izpildīti.
                  
               
                     (12)
                  
                  
                     Karvona apstiprinājuma atjaunošanas sakarā veiktais riska novērtējums balstās tikai uz nedaudziem reprezentatīvajiem lietojumiem, tomēr neierobežo lietojumus, kādiem karvonu saturoši augu aizsardzības līdzekļi var tikt atļauti. Tāpēc ir lietderīgi nesaglabāt ierobežojumu, saskaņā ar kuru minēto vielu var izmantot par augu augšanas regulatoru. Tāpēc karvona apstiprinājumu ir lietderīgi atjaunot.
                  
               
                     (13)
                  
                  
                     Tāpēc Īstenošanas regula (ES) Nr. 540/2011 būtu attiecīgi jāgroza.
                  
               
                     (14)
                  
                  
                     Šī regula būtu jāpiemēro no nākamās dienas pēc darbīgās vielas karvona apstiprinājuma termiņa beigām.
                  
               
                     (15)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Darbīgās vielas apstiprinājuma atjaunošana
            I pielikumā specificētās darbīgās vielas karvona apstiprinājumu atjauno ar minētajā pielikumā noteiktajiem nosacījumiem.
         
         
            2. pants
            Grozījumi Īstenošanas regulā (ES) Nr. 540/2011
            Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
         
         
            3. pants
            Stāšanās spēkā un piemērošanas diena
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2019. gada 1. augusta.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 7. maijā
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 309, 24.11.2009., 1. lpp.
         
         
            (2)  Komisijas 2008. gada 4. aprīļa Direktīva 2008/44/EK, ar ko groza Padomes Direktīvu 91/414/EEK, iekļaujot kā darbīgās vielas bentiavalikarbu, boskalīdu, karvonu, fluoksastrobīnu, Paecilomyces lilacinus un protiokonazolu (OV L 94, 5.4.2008., 13. lpp.).
         
            (3)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).
         
            (4)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).
         
            (5)  Komisijas 2012. gada 18. septembra Īstenošanas regula (ES) Nr. 844/2012, ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).
         
            (6)  EFSA Journal 2018; 16(7):5390. EFSA (Eiropas Pārtikas nekaitīguma iestāde), 2018. Conclusion on the peer review of the pesticide risk assessment of the active substance carvone. Pieejams tiešsaistē: www.efsa.europa.eu.
         
            (7)  Komisijas 2018. gada 19. aprīļa Regula (ES) 2018/605, ar ko groza Regulas (EK) Nr. 1107/2009 II pielikumu, aprakstot zinātniskus kritērijus endokrīni disruptīvu īpašību noteikšanai (OV L 101, 20.4.2018., 33. lpp.).
      
      
         
            I PIELIKUMS
            
                        Parastais nosaukums, identifikācijas numuri
                     
                     
                        
                           IUPAC nosaukums
                     
                     
                        Tīrība (1)
                        
                     
                     
                        Apstiprinājuma datums
                     
                     
                        Apstiprinājuma beigu datums
                     
                     
                        Īpaši noteikumi
                     
                  
                        karvons
                        244-16-8 (d-karvons = S-karvons = (+)-karvons)
                        Karvons: 602
                        d-karvons: nav piešķirts
                     
                     
                        (S)-5-izopropenil-2-metilcikloheks-2-ēn-1-ons
                        vai
                        (S)-p-menta-6,8-diēn-2-ons
                     
                     
                        923 g/kg d-karvons
                     
                     
                        2019. gada 1. augusts
                     
                     
                        2034. gada 31. jūlijs
                     
                     
                        Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā atjaunošanas ziņojuma par karvonu secinājumus un jo īpaši tā I un II papildinājumu.
                        Šajā vispārējā novērtējumā dalībvalstis īpašu uzmanību pievērš:
                        
                                    —
                                 
                                 
                                    operatoru aizsardzībai, nodrošinot, lai lietošanas nosacījumos būtu noteikts, ka jāizmanto attiecīgi individuālās aizsardzības līdzekļi.
                                 
                              Lietošanas nosacījumos vajadzības gadījumā ietver riska mazināšanas pasākumus. Jo īpaši būtu jāņem vērā vajadzīgais laikposms pirms ievietošanas glabāšanas telpās pēc karvonu saturošu augu aizsardzības līdzekļu izmantošanas.
                        Pieteikuma iesniedzējs Komisijai, dalībvalstīm un Iestādei iesniedz šādu apstiprinošu informāciju:
                        
                                    —
                                 
                                 
                                    informāciju par ūdens attīrīšanas procesu ietekmi uz virszemes ūdeņos un gruntsūdeņos atrodamo atlieku īpašībām, ja no virszemes ūdeņiem iegūst dzeramo ūdeni.
                                 
                              Pieteikuma iesniedzējs minēto informāciju iesniedz divu gadu laikā pēc tam, kad Komisija ir publicējusi vadlīnijas par to, kā izvērtēt ūdens attīrīšanas procesu ietekmi uz virszemes ūdeņos un gruntsūdeņos atrodamo atlieku īpašībām
                     
                  
               (1)  Sīkāka informācija par darbīgās vielas identitāti un tās specifikāciju sniegta atjaunošanas ziņojumā.
         
      
      
         
            II PIELIKUMS
            Īstenošanas regulas (ES) Nr. 540/2011 pielikumu groza šādi:
            
                        1)
                     
                     
                        A daļā 165. ierakstu par karvonu svītro;
                     
                  
                        2)
                     
                     
                        B daļā iekļauj šādu ierakstu:
                        
                                    Numurs
                                 
                                 
                                    Parastais nosaukums, identifikācijas numuri
                                 
                                 
                                    
                                       IUPAC nosaukums
                                 
                                 
                                    Tīrība (1)
                                    
                                 
                                 
                                    Apstiprinājuma datums
                                 
                                 
                                    Apstiprinājuma beigu datums
                                 
                                 
                                    Īpaši noteikumi
                                 
                              
                                    “135
                                 
                                 
                                    karvons
                                    244-16-8 (d-karvons = S-karvons = (+)-karvons)
                                    Karvons: 602
                                    d-karvons: nav piešķirts
                                 
                                 
                                    (S)-5-izopropenil-2-metilcikloheks-2-ēn-1-ons
                                    vai
                                    (S)-p-menta-6,8-diēn-2-ons
                                 
                                 
                                    923 g/kg d-karvons
                                 
                                 
                                    2019. gada 1. augusts
                                 
                                 
                                    2034. gada 31. jūlijs
                                 
                                 
                                    Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā atjaunošanas ziņojuma par karvonu secinājumus un jo īpaši tā I un II papildinājumu.
                                    Šajā vispārējā novērtējumā dalībvalstis īpašu uzmanību pievērš:
                                    
                                                —
                                             
                                             
                                                operatoru aizsardzībai, nodrošinot, lai lietošanas nosacījumos būtu noteikts, ka jāizmanto attiecīgi individuālās aizsardzības līdzekļi.
                                             
                                          Lietošanas nosacījumos vajadzības gadījumā ietver riska mazināšanas pasākumus. Jo īpaši būtu jāņem vērā vajadzīgais laikposms pirms ievietošanas glabāšanas telpās pēc karvonu saturošu augu aizsardzības līdzekļu izmantošanas.
                                    Pieteikuma iesniedzējs Komisijai, dalībvalstīm un Iestādei iesniedz šādu apstiprinošu informāciju:
                                    
                                                —
                                             
                                             
                                                informāciju par ūdens attīrīšanas procesu ietekmi uz virszemes ūdeņos un gruntsūdeņos atrodamo atlieku īpašībām, ja no virszemes ūdeņiem iegūst dzeramo ūdeni.
                                             
                                          Pieteikuma iesniedzējs minēto informāciju iesniedz divu gadu laikā pēc tam, kad Komisija ir publicējusi vadlīnijas par to, kā izvērtēt ūdens attīrīšanas procesu ietekmi uz virszemes ūdeņos un gruntsūdeņos atrodamo atlieku īpašībām.”
                                 
                              
                  
               (1)  Sīkāka informācija par darbīgās vielas identitāti un tās specifikāciju sniegta atjaunošanas ziņojumā.